Im alemannische Ruum sin verschidni scherzhafti Wörter für Facebook uffcho. Die Begriff sin meischt Lehnübersetzige vum änglische face ‚Gsicht‘ un book ‚Buech‘. So het's im „Züri-Slängikon“ d Yyträg „s Fratzebuech“ un „s Gsichtsbuech“. In de Basler Zytig isch im Februar 2011 en Artikel zur Sproochsituation im Elsass erschiene, mit em Titel Sogar auf dem Fràtz Büech lebt das Elsässisch. Und en pänsionierte Idiotikon-Mitarbeiter, de Noldi Hammer, het di scherzhaft Ibersetzig „Faxebuech“ uffbroocht.